钦定古今图书集成/明伦汇编/氏族典/第217卷 > 《廖用贤尚友录》 > 罗隐
## 钦定古今图书集成/明伦汇编/氏族典/第217卷 > 《廖用贤尚友录》 > 罗隐

按《尚友录》：隐字昭谏，钱塘人。工诗。尢长于咏史，有《湘
南杂槁》。性傲倪，少与桐庐章鲁风齐名，为宰相郑畋
所重。畋女览隐诗，讽咏不已。畋疑有慕才意。隐貌陋，
一日女窥见之，遂绝口不咏。钱镠辟为从事，节度判
官副使。尝说镠讨朱温，曰：“纵不成功，犹可退保杭、越，
奈何交臂事贼，为千古之羞乎？”所著《江南甲乙集》等
书：令狐绹子滈登第，隐贺以诗。绹谓滈曰：“吾不喜汝
登第，喜汝得罗公诗耳。”